Diari Oficial de la Generalitat Valenciana


Sumari del DOGV 6207, del 16-02-2010 (2010/1285)

RESOLUCIÓ de 30 d'abril de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi d'Altea, en favor d'Iberdrola Distribución de Gas, SAU. Expedients números CBREDE/2004/6/03, CBREDE/2004/30/03 i CBREDE/2006/72/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6207

Data del DOGV
:   16-02-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/1285


Data del document
:   30-04-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 30 d'abril de 2009, de la Direcció General d'Energia, per la qual es resol la concurrència de peticionaris a l'autorització administrativa per a la gasificació del municipi d'Altea, en favor d'Iberdrola Distribución de Gas, SAU. Expedients números CBREDE/2004/6/03, CBREDE/2004/30/03 i CBREDE/2006/72/03. [2010/1285]  
Vist la sol·licitud presentada per la companyia Gas Natural Cegás, SA, amb domicili als efectes de notificacions 46858 València, carrer Gravador Esteve, 14, en data 3 de febrer de 2004, davant del Servici Territorial d'Energia d'Alacant, de la Conselleria d'Infraestructures i Transport, junt amb el projecte d'autorització administrativa per a la distribució de gas natural canalitzat al terme municipal d'Altea, província d'Alacant, firmat per tècnic competent i visat pel col·legi oficial corresponent, en data 29 de setembre de 2003, en què sol·licita l'autorització administrativa per a la construcció de les instal·lacions de distribució de gas natural al terme municipal d'Altea, província d'Alacant, així com la documentació complementària al projecte presentada en data 5 d'abril de 2005. (CBREDE 2004/6/03).  
Vist que es va realitzar la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent que es va publicar en els diaris Metro Hoy i Las Provincias el dia 19 de maig de 2004; en el Butlletí Oficial de la Província d'Alacant de 3 de juny de 2004 i en el Diari Oficial de la Comunitat Valenciana de 19 de maig de 2004. D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que s'ha sol·licitat pel Servici Territorial d'Energia informe a l'Ajuntament d'Altea, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que consideren oportunes referides a la sol·licitud de Gas Natural Cegás, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, i no consta en l'expedient l'informe sol·licitat al mencionat Ajuntament.  
Vist que la companyia Gas Alicante, SAU, actualment Endesa Gas Distribución, SA, amb domicili als efectes de notificacions en 03956 Elda, carrer Nou, núm. 1 bis, va presentar amb data 9 de juny de 2004, davant del Servici Territorial d'Energia d'Alacant, de la Conselleria d'Infraestructures i Transport, escrit acompanyat del projecte d'autorització administrativa prèvia per a la distribució de gas natural canalitzat al terme municipal d'Altea (Alacant), firmat per tècnic competent i visat pel col·legi oficial corresponent en data 7 de juny de 2004, perquè li siga atorgada l'autorització administrativa per a la distribució de gas natural al municipi d'Altea, província d'Alacant, així com l'addenda al projecte visada en data 15 d'abril de 2005. (CBREDE/2004/30/03).  
Vist que es va realitzar la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent que es va publicar en els diaris Información i La Verdad el dia 4 d'agost de 2004; en el Butlletí Oficial de la Província d'Alacant de 31 de juliol de 2004 i en el Diari Oficial de la Comunitat Valenciana de 16 d'agost de 2004. D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que s'ha sol·licitat pel Servici Territorial d'Energia informe a l'Ajuntament d'Altea, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que consideren oportunes referides a la sol·licitud d'Endesa Gas Distribución, SA, així com remés el corresponent anunci pel qual se sotmet a informació pública el projecte presentat per a la seua exposició, va ser remés l'edicte diligenciat, i no consta en l'expedient la remissió de l'informe sol·licitat al mencionat Ajuntament.  
Vista la sol·licitud presentada per Iberdrola Distribución de Gas, SAU, amb domicili als efectes de notificacions en 28202 Madrid, c/ Tomás Redondo, 1, amb data 16 d'agost de 2006, davant del Servici Territorial d'Energia d'Alacant, de la Conselleria d'Infraestructures i Transport, junt amb el projecte d'autorització administrativa per a la distribució de gas natural al terme municipal d'Altea, firmat per tècnic competent i visat pel col·legi oficial corresponent en data 31 de juliol de 2006, perquè li siga atorgada l'autorització administrativa per a la distribució de gas natural al municipi d'Altea, província d'Alacant, així com l'addenda al projecte visada en data 15 de desembre de 2006 referida a les condicions en determinats sectors urbanístics i amb les característiques bàsiques contingudes en la documentació presentada i que més avant es descriu (CBREDE/2006/72/03).  
Vist que es va sol·licitar pel Servici Territorial d'Energia informe a l'Ajuntament d'Altea, de conformitat amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que consideren oportunes referides a la sol·licitud d'Iberdrola Distribución de Gas, SAU. No figura en l'expedient contestació a l'informe sol·licitat.  
Atés que traslladada la sol·licitud d'Iberdrola Distribución de Gas, SAU, a la resta d'empreses en concurrència, a fi de poder examinar la documentació presentada, així com formular les al·legacions que consideren oportunes, es van presentar escrits per part d'Endesa Gas Distribución, SA, i Gas Natural Cegás, SA, que contenen les manifestacions que a continuació i, en síntesi, es mencionen:  
- Per part d'Endesa Gas Distribución, SA: 1. Que Iberdrola Distribución de Gas, SAU, no va presentar cap document quant a la gasificació d'Altea en el període d'informació pública. 2. Que l'àmbit sol·licitat per a l'autorització s'estén a la majoria dels vials del municipi, independentment que estiguen consolidats o que tinguen o no ordenament urbanístic aprovat i això contravé la Llei d'Hidrocarburs que exigix l'adequació de l'emplaçament de les instal·lacions al règim d'ordenació del territori. 3. Que el sol·licitant no formula un compromís d'inversió o de termini per a completar la gasificació de l'àrea sol·licitada per al cas de les zones sense projecte d'urbanització aprovat. 4. Que el sol·licitant presente instal·lar canalitzacions en la majoria dels vials consolidats, sense que se li assigne cap fase, només assenyalant una trama associada a fases de gasificació en les zones pendents d'urbanitzar. 5. Finalment, manifesta una sèrie de consideracions amb vista a valorar la major cobertura de què disposa la sol·licitud d'Endesa respecte del projecte en concurrència.  
- Per part de Gas Natural Cegás, SA, 1. Que Cegás, SA, ha presentat amb anterioritat a la sol·licitud d'Iberdrola Distribución de Gas, SAU, sol·licitud d'autorització administrativa per a distribució de gas al municipi d'Altea. 2. Que el projecte presentat per Cegás es connecta a través de l'eix APA Alacant-Benidorm-Calp, en avançades gestions de tramitació, que ix del punt d'entrega APA(1) que té concedit per Gas Natural Distribución, SDG, SA, previst a Altea per a l'alimentació a este municipi i tindre en compte l'autorització sol·licitada per Iberdrola Distribución de Gas comportaria l'existència d'instal·lacions redundants i incrementaria els costos de manteniment. 3. Que Cegás, SA, va presentar la documentació sol·licitada pel Servici Territorial d'Energia amb una anàlisi detallada de la zona per a la qual se sol·licita l'autorització i que posteriorment s'han prosseguit els treballs d'actualització per a actualitzar la informació, els plans i les seqüències de gasificació en el municipi. 4. Que el projecte presentat per Iberdrola Distribución de Gas no ha de ser considerat en concurrència donat el temps transcorregut, sense que s'hagen presentat al·legacions, i la seua tramitació exigix el corresponent sotmetiment a informació pública. 5. Que examinat el projecte presentat s'han observat una sèrie de deficiències tècniques, com són: que no està determinat amb exactitud el punt de connexió a la xarxa d'APA(1) i que el disseny de la xarxa principal condicionaria la possibilitat d'establir més d'un punt d'entrega atenent al creixement urbanístic en la zona més al nord, especialment en el sector denominat Riu Algar, i respecte a la planta de GNL, esta ha sigut sobredimensionada tenint en compte els consums previstos i la previsió de construcció de l'eix Alacant-Benidorm-Calp, suposant un sobrecost al projecte de gasificació de la població; que la xarxa de distribució ha sigut prevista amb el rang de pressió MPB(1), que per la seua major capacitat està recomanada per a grans ciutats i extensions i concretament per a antenes de subministrament que alimenten xarxes de distribució MPA(1) des d'armaris MPB/MPA(1) i no per a xarxes de distribució per a clients finals; que no queda garantit el subministrament de gas a tota la zona d'expansió de sòl del municipi, ja que presta especial atenció als sectors urbanístics i desatén de desenvolupament detallat del nucli urbà consolidat, de major dificultat i cost de gasificació, condicionat al seu torn per acords comercials amb els agents urbanitzadors; que el projecte inclou les zones d'actuació d'unitats de desenvolupament urbanístic no aprovades encara per l'Ajuntament, sense que es preveja la possibilitat de realitzar interconnexions amb les xarxes de distribució pròximes. 6. Que l'al·legant té com a objectiu el subministrament de gas natural a la població d'Altea i relaciona en l'escrit una sèrie de consideracions amb vista a valorar la major cobertura de què disposa respecte del projecte presentat. 7. Finalment, exposa les consideracions jurídiques que considera d'aplicació per a la denegació de l'autorització administrativa sol·licitada per Iberdrola Distribución de Gas, SAU.  
Vist que les característiques bàsiques contingudes en la documentació presentada per Gas Natural Cegás, SA, són les següents:  
- Punt de connexió:  
· Subministrament provisional, per mitjà de la instal·lació d'una planta de GNL o GLP amb definició de la ubicació definitiva d'un depòsit d'emmagatzemament capaç de poder enllaçar amb la xarxa d'interconnexió en MPB(1) del municipi.  
· Subministrament definitiu, el gasoducte Benidorm-l'Alfàs del Pi-Altea-Calp, amb pressió de servici APB(1), en el punt situat en l'extrem final.  
- Estació de regulació i mesura (ERM).  
Es preveuen dos unitats, dotades de sistema de reducció de dos línies APB/MPB(1), i sistema de regulació, igualment amb dos línies de regulació MPB/MPA(1), situades la primera al costat del nucli urbà, pròxima al gasoducte, i la segona en el sector S-R5-11-Algar. El cabal nominal previst és de 2500 m³(n)/h.  
- Xarxa bàsica. Característiques de les canonades.  
La canonada serà de polietilé PE-100, de diàmetres 200, 160, 110 i 90 mm, qualitat SDR 17,6 a les pressions MPB(1) i MPA(1). La seua longitud total és de 7.647 m, i les parcials són de 3.934 m, 1.332 m, 656 m i 1.725 m, respectivament.  
La interconnexió entre les àrees de distribució previstes, s'executarà amb canonada de polietilé PE-100 i diàmetre 200 mm, qualitat SDR 17,6, per a poder operar a una pressió de servici fins a MPB(1).  
Les canonades discorren, en condicions normals, a una profunditat de 0,60 m en les voreres, i són de 0,80 m en els casos en què es trobe un altre tipus de terrenys.  
- Zona geogràfica:  
Terme municipal d'Altea delimitat per les zones urbanes qualificades com a tals en el vigent Pla General d'Ordenació Urbana, així com els sectors específics.   
- Pla d'expansió. Zona urbana consolidada.  
· Fase 1ª: 1ª a 3ª anualitat.  
Distribució de la xarxa amb canonada de polietilé de diàmetres 200, 160 i 90 mm². Cabal punta total 369 m³ (n)/h. Longitud de 5.071 m.  
· Fase 2ª: 4ª i 5ª anualitat.  
Distribució de la xarxa amb canonada de polietilé de diàmetres 200, 160, 110 i 90 mm². Cabal punta total 1.474 m³ (n)/h. Longitud de 2.576 m.  
Vist que les característiques bàsiques contingudes en la documentació presentada per Endesa Gas Distribución, SA, són les següents:  
- Punt de connexió:  
A través del gasoducte Alacant-Calp en la posició situada al terme municipal d'Altea.  
- Estació de regulació i mesura (ERM).  
Des de la posició referida es dóna subministrament a l'ERM, situada a l'oest del nucli urbà, al costat de la carretera CV-760 de la Nucia. Amb rang de pressió APA/MPB(1), pressió d'entrada màxima de 16 bar i màxima d'eixida 4 bar, de tres línies de regulació automàtica, una de reserva, i cabal de 4000 m³(n)/h.  
A més es preveuen dos ERM, amb rang de pressió MPB/MPA(1), de tres línies de regulació automàtica, una de reserva, i cabal per a cada una d'estes de 750 m³(n)/h.  
- Xarxa bàsica i secundària. Característiques.  
La primera part de la xarxa bàsica té el seu origen en la primera de les ERM descrites. Les canalitzacions a pressió MPB(1), estaran construïdes en polietilé PE-80, de mitjana densitat, SDR 11, amb diàmetre de 160 mm, i longitud en el seu traçat de 3.400 m, que alimenten al seu torn les dos ERM descrites anteriorment.  
El subministrament a la població, en els ramals en direcció nord-est i sud-oest, s'executen des de les ERM descrites a una pressió MPA(1), material polietilé PE-80, de mitjana densitat, SDR 17,6 amb diàmetres nominals de 160 mm i 110 mm i longituds respectives en el seu traçat de 4.430 m i 925 m.  
La xarxa secundària es construirà, fonamentalment, amb canonada del mateix material PE-80, amb diàmetres per a la pressió MPB(1) de 110 mm, 90 mm i 63 mm, i per a la pressió MPA(1), de diàmetres 110 mm, 90 mm, i 63 mm. Un major detall de les xarxes està reflectit en els plans del traçat números 2 i 3 del projecte visat en data 15.04.2005.  
- Zona geogràfica.  
Terme municipal d'Altea delimitat per les zones urbanes qualificades com a tals en el vigent Pla General d'Ordenació Urbana, així com els sectors específics.  
- Pla d'expansió.  
Les tres ERM i la xarxa primària de distribució descrites, tant en pressió MPB(1), com en MPA(1), junt amb els ramals principals de la xarxa secundària, s'executaran en la seua totalitat durant els quatre primers anys des de l'atorgament de l'autorització.  
Vist que Gas Natural Cegás, SA, Endesa Gas Distribución, SA, i Iberdrola Distribución de Gas, SAU, reunixen els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés que en la data que es dicta esta resolució, consta justificadament acreditada a esta Direcció General d'Energia per part d'Iberdrola Distribución de Gas, SAU, Endesa Gas Distribución, SA, i Gas Natural Cegás, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al Pla d'Expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i de les distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix, d'acord amb les sol·licituds i la documentació presentada, amb la construcció de les instal·lacions, és dotar d'infraestructura gasista el municipi com a energia alternativa, facilitar el desenvolupament industrial i la diversificació energètica.  
Atés la documentació remesa pel Servici Territorial d'Energia d'Alacant sobre les sol·licituds presentades d'autorització administrativa per a la construcció de la xarxa de distribució de gas natural al terme municipal d'Altea.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa prèvia.  
Atés el que disposa el capítol V Distribució de combustibles gasosos per canalització, del títol IV Ordenació del subministrament de combustibles gasosos per canalització de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, després de la nova redacció donada per la Llei 12/2007, de 2 juliol per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés que hi ha entre la totalitat de les sol·licituds presentades per a la construcció de la xarxa de distribució de gas natural al terme municipal d'Altea, íntima connexió als efectes de la seua resolució, es procedix a l'acumulació, d'acord amb el que disposa l'article 73 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que determina que l'òrgan administratiu que inicie o tramite un procediment, qualsevol que haja sigut la forma de la seua iniciació, podrà disposar l'acumulació a altres amb què guarde identitat substancial o íntima connexió.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, l'abast, la qualitat, les condicions tècniques dels plantejaments realitzats i a la connexió a través de la xarxa per a la distribució de gas natural al municipi d'Altea, que es troba dins del projecte de gasificació Altea-la Vila Joiosa (Marina Baixa), sol·licitat per Iberdrola Distribución de Gas, SAU, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana, l'article 5 de la qual disposa que, «es tindrà en compte el caràcter prioritari del projecte de gasificació seleccionat a l'empresa sol·licitant en virtut d'esta orde, als efectes de la posterior gasificació dels municipis vinculats al dit projecte de gasificació», igual que succeïx en els municipis limítrofs, Benidorm, Finestrat i l'Alfàs del Pi, l'autorització administrativa dels quals per a la distribució de gas natural té Iberdrola Distribución de Gas.  
Atés la Direcció General d'Energia competent per a la resolució d'este expedient, d'acord amb l'article 73.2 i l'article 3.3. d) de la Llei 34/1998, i amb l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
La concurrència de peticionaris a l'autorització administrativa per a la gasificació del municipi d'Altea en favor d'Iberdrola Distribución de Gas, SAU, i denegar la resta de sol·licituds que conformen i que han sigut acumulades a este expedient, amb les condicions i característiques següents:  
- Subjecte: Iberdrola Distribución de Gas, SAU.  
- Tipus de gas: gas natural.  
- Punt de connexió:  
· Solució inicial provisional de subministrament:  
Planta satèl·lit de gas natural liquat per a emmagatzemament i regasificació, amb pressió màxima d'eixida de 4 bar.  
Les instal·lacions que cal establir es faran d'acord amb el projecte tècnic d'execució que s'han de presentar en el Servici Territorial d'Energia d'Alacant en el termini de tres mesos, comptador a partir de la data de la notificació d'esta resolució.  
Esta solució temporal tindrà una duració màxima de dos anys des de la notificació de la resolució. No obstant això, amb anterioritat a la finalització del dit termini, Iberdrola Distribución de Gas, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
· Solució definitiva:  
Connexió a la xarxa del gasoducte de transport secundari Alacant-Benidorm-Altea, que disposa d'autorització administrativa d'esta Direcció General, fins a la futura estació de regulació i mesura, i construcció del ramal d'alimentació al municipi.   
Amb posterioritat a la dita connexió haurà de desmantellar-se la planta satèl·lit de GNL, abans referida.  
- Traçat:  
Des de l'eixida de la planta satèl·lit, temporalment a situar en el PP parc empresarial Expoaltea, amb canonada de polietilé PE-100, i diàmetres respectius, de 250 mm, 160 mm, 110 mm i 63 mm, discorre per camins municipals fins a arribar al nucli urbà, per a després ramificar-se en direcció sud i nord del municipi fins a les distintes urbanitzacions. Des d'esta xarxa principal partiran, al seu torn, les ramificacions amb traçat pels distints vials.  
- Zona Geogràfica:  
Les zones urbanes tal com queden reflectides en els plans del projecte - PAI 590-A/144-003. Fulls 1 a 6 i A/144-004-, qualificades com a tals d'acord amb el vigent Pla General d'Ordenació Urbana, i aquelles altres actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
Les condicions a què està sotmesa esta resolució de concurrència són les següents:  
1. Les instal·lacions que s'han de construir es faran d'acord amb el projecte tècnic d'execució, amb les característiques contingudes en la seua sol·licitud per a l'obtenció de l'autorització administrativa i l'aprovació d'este, que s'ha de presentar en el Servici Territorial d'Energia d'Alacant en el termini de tres mesos, comptador a partir de la data de la notificació d'esta resolució i, en tot cas es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006 de 28 de juliol (BOE 4 de setembre 2006). Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
2. En relació amb el projecte tècnic d'execució haurà de completar-se i fer-se menció, d'acord amb les característiques que vénen arreplegades en la resolució única, dels punts següents:  
a) Descripció concreta i detallada de la delimitació geogràfica, així com la dels vials que la limiten, corresponent a cada una de les fases compreses en els plans d'expansió i assenyalats en els plans - PAI 590-A/144-003. Fulls 1 a 6 i A/144-004-, del projecte,   
b) Situació urbanística i administrativa detallada i actualitzada de les àrees que comprenen cada una de les fases d'expansió, que s'ha de definir temporalment, d'acord amb el vigent Pla General d'Ordenació Urbana, i en particular de les actuacions urbanístiques amb planejament aprovat, les quals s'acreditaran per mitjà del certificat urbanístic oportú.  
(1) APA: 4 bar< P = 16 bar  
MPB: 0,4 bar< P = 4 bar  
MPA: 0,05 bar < P = 0,4 bar  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 30 d'abril de 2009.- El director general d'Energia: Antonio Cejalvo Lapeña.